ddrg/super_eurlex huggingface dataset:
25.

Par to, kurus projektus iekļaut rīcības plānā, būtu jālemj, pamatojoties uz prioritātēm, kas noteiktas saskaņā ar apzināto svarīgumu iedzīvotājiem, uzņēmumiem un tiesu sistēmai, ilgtspējas perspektīvām, tehnoloģisko attīstību un to dalībvalstu skaitu, kas piedalās no sākuma. Par prioritāti atzītajiem projektiem būtu jābalstās uz tehnoloģiju, kas ir sasniegusi pietiekamu brieduma pakāpi, tā, lai to varētu īstenot par saprātīgām izmaksām, vienlaikus nodrošinot pienācīgu stabilitāti un pakalpojumu kvalitāti. Projektiem būtu jānes labums iedzīvotājiem, uzņēmumiem un/vai tiesu sistēmai, un tiem vajadzētu būt piemērojamiem plaši izplatītās vai svarīgās procedūrās. Projektiem ir jāpiemīt potenciālam iesaistīt visas vai gandrīz visas dalībvalstis. Projektos var tikt iesaistītas ES iestādes.
Confederation of Industry of the Czech Republic

The Office of the Government

Director of the Institute of Women and for Equal Opportunities

Confederation of Industry of the Czech Republic

Eiropas Profesionālās izglītības attīstības centrs

17.9.2021.

Petronela KURAJOVÁ kundze

atkāpšanās no amata

locekle

Darbinieki

Slovākija

Ivan ŠÓŠ kungs

Confederation of trade unions of the Slovac republic/The Trade Union of Workers in Education and Science of Slovakia
—

Padomes 2016. gada 17. jūnija secinājumus par turpmāko darbību saistībā ar Savienības Muitas kodeksu (1), kuros Padome atzina, ka Savienības Muitas kodeksu un ar to saistītos tiesību aktus (2) piemēro no 2016. gada 1. maija, un uzsvēra, ka ir svarīgi, lai pārejas laikā līdz 2020. gadam paveicamais darbs, jo īpaši attiecībā uz IT sistēmām, balstītos uz reālām izmaksām un laika plānošanu un tiktu meklēti veidi, kā muitas un tirdzniecības vides izdevumus samazināt līdz minimumam, piemēram, pieņemot kopīgus IT risinājumus,
4.

digitālie plašsaziņas līdzekļi un tehnoloģijas aizvien vairāk ir ikdienas dzīves sastāvdaļa un viens no pīlāriem, kas balsta inovācijas un attīstību sabiedrībā. Ir pats par sevi saprotams, ka jaunieši ir viens no katalizatoriem pārmaiņām sabiedrībā, un tas, cita starpā, ir saistīts ar to, ka viņi aktīvi lieto digitālos plašsaziņas līdzekļus un tehnoloģijas;
LV Eiropas Savienības Oficiālais Vēstnesis C 174/2

Paziņojums to personu un vienību ievērībai, kurām piemēro ierobežojošos pasākumus, kas paredzēti Padomes Lēmumā 2014/145/KĀDP un Padomes Regulā (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

(2017/C 174/03)

Minētā informācija ir paredzēta šīm personām un vienībām: Sergey Valeryevich AKSYONOV (Nr. 1), Rustam Ilmirovich TEMIRGALIEV (Nr. 3), Aleksandr Viktorovich GALKIN (Nr. 21), Andriy Yevhenovych PURHIN (Nr. 45), Sergey Gennadevich TSYPLAKOV (Nr. 47), Roman Viktorovich LYAGIN (Nr. 58), Aleksey Vyacheslavovich KARYAKIN (Nr. 68), Mikhail Efimovich FRADKOV (Nr. 73), Vladimir ANTYUFEYEV (Nr. 87), Yevgeniy Vyacheslavovich ORLOV (Nr. 131), Eduard Aleksandrovich BASURIN (Nr. 137), Evgeny Vladimirovich MANUILOV (Nr. 143), Anatoly Ivanovich ANTONOV (Nr. 147), Azov distillery plant (vienība, kas sarakstā iekļauta ar 17. numuru), federāls valsts budžeta zinātnes un pētniecības uzņēmums Pan Russian national scientific research institute for wine growing and wine making “Magarach” Russian Academy of Science, agrākais nosaukums State Unitary Enterprise of the “Republic of Crimea” National Institute of Wine “Magarach” (vienība, kas sarakstā iekļauta ar 19. numuru), Russian National Commercial Bank (Nr. 23), Sparta battalion (Nr. 30) un Somali battalion (Nr. 31), kas minēti pielikumā Padomes Lēmumam 2014/145/KĀDP (1) un I pielikumā Padomes Regulai (ES) Nr. 269/2014 (2) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība.

Padome apsver ierobežojošo pasākumu saglabāšanu pret minētajām personām un vienībām, pievienojot jaunus paskaidrojuma rakstus. Minētās personas un vienības ar šo tiek informētas, ka, lai saņemtu paredzētos paskaidrojuma rakstus attiecībā uz viņu iekļaušanu sarakstā, tās līdz 2017. gada 16. jūnijam var iesniegt lūgumu Padomei, to nosūtot uz šādu adresi:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-pasts: sanctions@consilium.europa.eu

Attiecīgās personas un vienības jebkurā laikā var iesniegt Padomei lūgumu pārskatīt lēmumu par to iekļaušanu un saglabāšanu minētajā sarakstā, lūgumam pievienojot apliecinošus dokumentus un nosūtot to uz minēto adresi.

(1) OV L 78, 17.3.2014., 16. lpp.

(2) OV L 78, 17.3.2014., 6. lpp.
2.

Konkursa procedūrā drīkst piedalīties jebkura fiziska persona no Ungārijas vai ārvalstīm un jebkura pārredzama organizācija Valsts aktīvu likuma izpratnē, ja tās atbilst konkursa specifikācijām; ir atļauta arī kopīgu piedāvājumu iesniegšana. Ja saistībā ar konkrēto koncesiju iesniedz kopīgu piedāvājumu, piedāvājuma iesniedzējiem no sava vidus jāizraugās pārstāvis un jāuzņemas solidāra atbildība par koncesijas līguma izpildi. Konkursa procedūrā tiks ievērota vienlīdzīga attieksme pret pieteikumu iesniedzējiem no Ungārijas un no ārvalstīm. Lai veiktu koncesijas līgumā paredzētās darbības, piedāvājuma iesniedzējam, kas paraksta koncesijas līgumu (turpmāk “koncesionārs”), 90 dienu laikā pēc koncesijas līguma stāšanās spēkā, izmantojot savus resursus, jānodibina uzņēmums, kura juridiskā adrese ir Ungārijā (turpmāk “koncesijas uzņēmums”); uzņēmuma nodibināšanas brīdī un visā tā darbības laikā koncesionāram uzņēmumā ir jāpieder akciju, uzņēmējdarbības interešu un balsstiesību vairākumam, un koncesionāram kā īpašniekam ir jāapņemas rūpēties par to, lai koncesijas uzņēmumā tiktu pildītas koncesijas līgumā noteiktās prasības. Koncesijas uzņēmumam kā kalnrūpniecības operatoram ir koncesijas līgumā noteiktās tiesības un pienākumi.
10.

Tiklīdz saraksta sastādīšana tiks pabeigta, nekavējoties būtu jānosūta vēstules sarakstā iekļautajām jurisdikcijām, kas nesadarbojas, skaidri paskaidrojot sarakstā iekļaušanas iemeslus un to, kas no attiecīgās jurisdikcijas tiek sagaidīts, lai minēto jurisdikciju no saraksta varētu svītrot.
4.

Licences pieteikumi tiks izvērtēti, ņemot vērā novatorisku pieeju licenču sākotnējā perioda darba programmām (“darba programmas”), kurā izmanto pašreizējo standartklauzulu sniegtās elastīguma iespējas. Šīs darba programmas sākotnējā periodā ietvers elastīgu kombināciju no maksimāli trīs posmiem (A, B un C posms). Tas palīdzēs nodrošināt, ka darba programmas blokam(-iem), par ko iesniedz pieteikumu, ir piemērotas ģeotehniskajām un citām īpatnībām, kas jāņem vērā konkrētajā platībā, kā arī vienlaikus tiks optimizēta 3. punktā minēto faktoru izpilde. Turklāt elastīgums, ko sniedz maksimāli trīs posmu kombinēšana, pieteikuma iesniedzējiem ļaus izstrādāt tādu darba programmu, kas ir piemērota pašu plāniem un prasībām. Darba programmas A posms aptver periodu, kurā veic ģeotehnisko izpēti un ģeofizisko datu atkārtotu apstrādi; darba programmas B posms aptver periodu, kurā iegūst jaunus seismiskos datus; darba programmas C posms paredzēts izpētes un/vai kontrolurbumiem. Pieteikuma iesniedzēji var izvēlēties, kā posmus kombinēt, proti, īstenot visus trīs posmus, sākt uzreiz ar B posmu, pēc tam pārejot uz C posmu, sākt uzreiz ar C posmu vai no A posma uzreiz pāriet uz C posmu. A un B posms nav obligāti, un zināmos apstākļos tie var nebūt lietderīgi, taču ikvienā pieteikumā jāparedz C posms, izņemot, ja pieteikuma iesniedzējs uzskata, ka izpēte nav vajadzīga, un tas ierosina uzreiz sākt izstrādi (t. i., uzreiz pāriet uz otro periodu). Visām licencēm, ko piešķirs šajā kārtā, būs paredzēts sākotnējais periods ar termiņu līdz 9 gadiem, un tajās var būt iekļauti atteikšanās noteikumi saskaņā ar pašreizējo standartklauzulu 5. klauzulu.
LV Eiropas Savienības Oficiālais Vēstnesis C 359/5

Paziņojums tā datu subjekta ievērībai, kuram piemēro ierobežojošos pasākumus, kas noteikti Padomes Regulā (ES) Nr. 753/2011, kuru īsteno ar Padomes Īstenošanas regulu (ES) 2016/1736 par ierobežojošiem pasākumiem, kas vērsti pret konkrētām personām, grupām, uzņēmumiem un vienībām, ņemot vērā situāciju Afganistānā

(2016/C 359/04)

Datu subjekta uzmanība tiek vērsta uz šādu informāciju saskaņā ar 12. pantu Eiropas Parlamenta un Padomes Regulā (EK) Nr. 45/2001 (1):

Šādas apstrādes darbības juridiskais pamats ir Regula (ES) Nr. 753/2011 (2), ko īsteno ar Padomes Īstenošanas regulu (ES) 2016/1736 (3).

Šādas apstrādes darbības pārzinis ir Eiropas Savienības Padome, ko pārstāv Padomes Ģenerālsekretariāta C ĢD (Ārlietas, paplašināšanās un civilā aizsardzība) ģenerāldirektors, un struktūrvienība, kurai uzticēta apstrādes darbība, ir C ĢD 1C nodaļa, ar kuru var sazināties:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-pasts: sanctions@consilium.europa.eu

Apstrādes darbības mērķis ir izveidot un atjaunināt to personu sarakstu, uz kurām attiecas ierobežojošie pasākumi saskaņā ar Regulu (ES) Nr. 753/2011, ko īsteno ar Īstenošanas regulu (ES) 2016/1736.

Datu subjekti ir fiziskas personas, kuras atbilst minētajā regulā izklāstītajiem kritērijiem iekļaušanai sarakstā.

Savāktie personas dati ietver datus, kas vajadzīgi, lai pareizi identificētu attiecīgo personu, pamatojumu iekļaušanai sarakstā un jebkādus citus ar to saistītus datus.

Savāktos personas datus var pēc vajadzības sniegt arī Eiropas Ārējās darbības dienestam un Komisijai.

Neskarot ierobežojumus, kas paredzēti Regulas (EK) Nr. 45/2001 20. panta 1. punkta a) un d) apakšpunktā, uz piekļuves lūgumiem, kā arī uz lūgumiem veikt labojumu vai uz iebildumiem atbilde tiks sniegta saskaņā ar 5. iedaļu Padomes Lēmumā 2004/644/EK (4).

Personas datus glabā piecus gadus no brīža, kad datu subjekts ir svītrots no to personu saraksta, uz kurām attiecas aktīvu iesaldēšana, vai ja ir beidzies pasākuma derīguma termiņš vai uz tiesvedības laiku, ja tāda bija sākta.

Datu subjekti var vērsties pie Eiropas Datu aizsardzības uzraudzītāja saskaņā ar Regulu (EK) Nr. 45/2001.

(1) OV L 8, 12.1.2001., 1. lpp.

(2) OV L 199, 2.8.2011., 1. lpp.

(3) OV L 264, 30.9.2016., 8. lpp.

(4) OV L 296, 21.9.2004., 16. lpp.
15.

šādai pieejai būtu jānozīmē, ka atkarībā no radikalizācijas pakāpes tiek izmantotas dažādas stratēģijas: sākot ar vispārīgām novēršanas stratēģijām (4) radikalizācijas agrīnos posmos un beidzot ar mērķtiecīgāku pieeju, kas vērsta uz konkrētām grupām vai indivīdiem, kad faktiski notiek vardarbīga radikalizācija. Tas papildina darba ar jaunatni, kas ir daļa no starpsektoru centieniem, pamatuzdevumu, palīdzot jauniešiem atrast savu ceļu sabiedrībā un nosargājot jauniešus no vardarbīga ekstrēmisma briesmām.
4.

Licences pieteikumi tiks izvērtēti, ņemot vērā jaunu novatorisku pieeju licenču sākotnējā perioda darba programmām (“darba programmas”), kurā izmanto pašreizējo standartklauzulu sniegtās elastīguma iespējas. Šīs darba programmas sākotnējā periodā ietvers elastīgu kombināciju no maksimāli trīs posmiem (A, B un C posms). Tas palīdzēs nodrošināt, ka darba programmas blokam(-iem), par ko iesniedz pieteikumu, ir piemērotas ģeotehniskajām un citām īpatnībām, kas jāņem vērā konkrētajā platībā, kā arī vienlaikus tiks optimizēti 3. punktā minēto faktoru izpilde. Turklāt elastīgums, ko sniedz maksimāli trīs posmu kombinēšana, pieteikuma iesniedzējiem ļaus izstrādāt tādu darba programmu, kas ir piemērota pašu plāniem un prasībām. Darba programmas A posms aptver periodu, kurā veic ģeotehnisko izpēti un ģeofizisko datu atkārtotu apstrādi; darba programmas B posms aptver periodu, kurā iegūst jaunus seismiskos datus; darba programmas C posms paredzēts izpētes un/vai novērtēšanas urbumiem. Pieteikuma iesniedzēji var izvēlēties, kā posmus kombinēt, proti, īstenot visus trīs posmus, sākt uzreiz ar B posmu, pēc tam pārejot uz C posmu, sākt uzreiz ar C posmu vai no A posma uzreiz pāriet uz C posmu. A un B posms nav obligāti, un zināmos apstākļos tie var nebūt lietderīgi, taču ikvienā pieteikumā jāparedz C posms, izņemot, ja pieteikuma iesniedzējs uzskata, ka izpēte nav vajadzīga, un tas ierosina uzreiz sākt izstrādi (t. i., uzreiz pāriet uz otro periodu). Visām licencēm, ko piešķirs šajā kārtā, būs paredzēts sākotnējais periods ar termiņu līdz deviņiem gadiem, un tajās var būt iekļauti nodošanas noteikumi saskaņā ar pašreizējo standartklauzulu 5. klauzulu.
1.

ATGĀDINA, ka saskaņā ar Līguma par Eiropas Savienības darbību 168. pantu, nosakot un īstenojot visu Savienības politiku un darbības, ir jānodrošina augsts cilvēku veselības aizsardzības līmenis un ka Savienības rīcība papildina dalībvalstu politiku un ir vērsta uz to, lai uzlabotu sabiedrības veselību, veiktu slimību profilaksi un novērstu draudus fiziskajai un garīgajai veselībai. Šāda rīcība ir arī cīņa pret slimībām, kas visvairāk apdraud veselību, jo īpaši veicinot pētījumus par to cēloņiem un profilaksi, kā arī informēšanu un izglītošanu veselības aizsardzības jautājumos. Savienībai ir jārosina sadarbība starp dalībvalstīm sabiedrības veselības jomā un, ja vajadzīgs, jāsniedz atbalsts to darbībām. Savienībai un dalībvalstīm ir jāsekmē sadarbība ar trešām valstīm un kompetentām starptautiskām organizācijām. Savienības darbībās ir pilnībā jāievēro dalībvalstu pienākumi noteikt savu veselības politiku un organizēt un sniegt veselības aizsardzības pakalpojumus un veselības aprūpi, tostarp, piešķirot tiem paredzētos resursus;
LV Eiropas Savienības Oficiālais Vēstnesis C 253/4

Paziņojums personām, grupām un vienībām, kas iekļautas sarakstā, kurš minēts 2. panta 3. punktā Padomes Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām

(skatīt Padomes Regulas (ES) 2015/1325 pielikumu)

(2015/C 253/03)

Šeit sniegtā informācija ir paredzēta to personu, grupu un vienību ievērībai, kuras iekļautas sarakstā, kas ietverts Padomes Regulā (ES) 2015/1325 (1).

Eiropas Savienības Padome ir konstatējusi, ka vēl joprojām ir spēkā pamatojums, saskaņā ar kuru personas, grupas un vienības ir iekļautas minētajā tādu personu, grupu un vienību sarakstā, kurām piemēro ierobežojošus pasākumus, kas paredzēti Padomes Regulā (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (2). Tāpēc Padome ir nolēmusi paturēt šīs personas, grupas un vienības šajā sarakstā.

Regulā (EK) Nr. 2580/2001 ir paredzēts, ka visi līdzekļi, citi finanšu aktīvi un saimnieciskie resursi, kas pieder attiecīgajām personām, grupām un vienībām, tiek iesaldēti un ka tām tieši vai netieši netiek darīti pieejami nekādi līdzekļi, citi finanšu aktīvi un saimnieciskie resursi.

Attiecīgo personu, grupu un vienību uzmanība tiek vērsta uz to, ka pastāv iespēja iesniegt pieteikumu regulas pielikumā uzskaitītajām attiecīgās(-o) dalībvalsts(-u) kompetentajām iestādēm, lai iegūtu atļauju izmantot iesaldētos līdzekļus būtisku vajadzību nodrošināšanai vai konkrētiem maksājumiem saskaņā ar minētās regulas 5. panta 2. punktu.

Attiecīgās personas, grupas un vienības var iesniegt Padomei lūgumu, lai iegūtu paskaidrojuma rakstu, kurā pamatots, kāpēc tās minētajā sarakstā ir paturētas (ja vien paskaidrojuma raksts jau nav tām nosūtīts). Šāds lūgums jānosūta uz šo adresi:

Eiropas Savienības Padome (adresāts: Kopējās nostājas 2001/931/KĀDP īstenošanas darba grupa) Rue de la Loi/Wetstraat 175 1049 Bruxelles/Brussel BELGIQUE/BELGIË E-pasts: sanctions@consilium.europa.eu

Tāpat attiecīgās personas, grupas un vienības jebkurā laikā var iesniegt Padomei lūgumu pārskatīt lēmumu par to iekļaušanu un paturēšanu minētajā sarakstā, lūgumam pievienojot apliecinošus dokumentus un nosūtot to uz minēto adresi. Pēc saņemšanas šos lūgumus izskatīs. Šajā sakarā attiecīgo personu, grupu un vienību uzmanība tiek vērsta uz to, ka Padome regulāri pārskata sarakstu saskaņā ar Kopējās nostājas 2001/931/KĀDP (3) 1. panta 6. punktu. Lai lūgumus varētu izskatīt nākamajā pārskatīšanas reizē, tie būtu jāiesniedz līdz 2015. gada 27. oktobrim.

Attiecīgo personu, grupu un vienību uzmanība tiek vērsta arī uz iespēju apstrīdēt Padomes regulu Eiropas Savienības Vispārējā tiesā, ievērojot nosacījumus, kas paredzēti Līguma par Eiropas Savienības darbību 263. panta ceturtajā un sestajā daļā.

(1) OV L 206, 1.8.2015., 12. lpp.

(2) OV L 344, 28.12.2001., 70. lpp.

(3) OV L 344, 28.12.2001., 93. lpp.
3.

Padomes secinājumus (2009. gada 12. maijs) par stratēģisku sistēmu Eiropas sadarbībai izglītības un apmācības jomā (5), kuros noteica uzdevumu sekmēt jaunradi un inovācijas visos izglītības un apmācības līmeņos kā vienu no sistēmas četriem stratēģiskajiem mērķiem un noteica tādas caurviju pamatiemaņas kā digitālās kompetences apgūšanu par vienu no galvenajiem uzdevumiem, lai to panāktu.
LV Eiropas Savienības Oficiālais Vēstnesis C 360/16

Čehijas Republikas paziņojums par vīzu savstarpību (1)

2013/C 360/11

Vēstnieks Martin Pevejšil

Čehijas Republikas pastāvīgais pārstāvis Eiropas Savienībā

Briselē, 2013. gada 19. novembrī

Atsauces Nr. 3494/2013-SZEU/JAV

Godātais ģenerāldirektora kungs!

Priecājos Jums paziņot, ka 2013. gada 14. novembrī Kanādas valdība informēja Čehijas Republiku, ka no minētā datuma ar tūlītēju spēku Čehijas Republikas valstspiederīgajiem vairs nebūs vajadzīga vīza ceļošanai uz Kanādu. Pamatojoties uz minēto paziņojumu, Čehijas Republikas valstspiederīgie var ieceļot un uzturēties Kanādā līdz sešiem mēnešiem bez vīzas.

Ar šo Čehijas Republika vēlētos iesniegt paziņojumu saskaņā ar 1. panta 4. punkta f) apakšpunktu Padomes Regulā (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas; minētais paziņojums ir iekļauts pielikumā.

Tā kā bezvīzu režīma atjaunošanu Čehijas Republika vienmēr ir uzskatījusi par ļoti sensitīvu jautājumu, es vēlētos pateikties Jums par šajā sakarā sniegto atbalstu un īstenoto sadarbību.

Ar cieņu,

Rafael Fernandez PITA kungs

Ģenerāldirektors

D ģenerāldirektorāts

Padomes Ģenerālsekretariāts

Briselē

Čehijas Republikas paziņojums

Saskaņā ar 1. panta 4. punkta f) apakšpunktu Padomes Regulā (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas, kas grozīta ar Padomes Regulu (EK) Nr. 851/2005 (2005. gada 2. jūnijs), Čehijas Republika ar šo paziņo, ka Kanāda no 2013. gada 14. novembra ir atcēlusi vīzas prasību Čehijas Republikas valstspiederīgajiem.

Kopš 2013. gada 14. novembra Čehijas Republikas valstspiederīgajiem – Čehijas Republikas pases turētājiem –, uzturoties Kanādā līdz sešiem mēnešiem, nav vajadzīga vīza.

Kanāda vienpusēji ieviesa vīzu režīmu Čehijas Republikas valstspiederīgajiem – Čehijas Republikas pases turētājiem – no 2009. gada 14. jūlija.

2013. gada 18. novembrī

(1) Šis paziņojums ir publicēts saskaņā ar 1. panta 4. punkta f) apakšpunktu Padomes Regulā (EK) Nr. 539/2001 (2001. gada 15. marts), (OV L 81, 21.3.2001., 2. lpp.).
14.

Licenču pārvaldības iestāde: Energy Development Unit (EDU), Department of Energy and Climate Change, 3 Whitehall Place, London SW1A 2AW, United Kingdom (tālr. +44 03000686042, fakss +44 03000685129). Gov.uk tīmekļa vietne: https://www.gov.uk/oil-and-gas-licensing-rounds
6.

Visās Eiropas valstīs pastāv ievērojama plaisa sekmēs, salīdzinot skolēnus, kuri dzīvo sociālekonomiski labvēlīgos apstākļos, un tos skolēnus, kuri nāk no sociālekonomiski nelabvēlīgākas vides. Daudzās ES valstīs skolēni no sociālā statusa zemākās kvartiles par diviem vai pat trim gadiem atpaliek no skolēniem, kuri nāk no sociālā statusa augstākās kvartiles, savukārt dažās valstīs no nelabvēlīgas vides nākošus skolēnus, tiem sasniedzot 15 gadu vecumu, ir tendence uzskatīt par funkcionāliem analfabētiem.
26.

pieņemt tādu pieeju, kurā uzmanība vērsta uz veselības veicināšanu, slimību profilaksi, agrīnu diagnostiku un labāku stāvokļa pārvaldību no visagrākajiem dzīves gadiem un visā dzīves laikā, un izmantot to par stratēģiju, lai uzlabotu dzīves kvalitāti un samazinātu hronisku slimību, fizioloģiskā vājuma un invaliditātes radītu slogu, ar šādu pasākumu palīdzību: a) pastiprināt veselības veicināšanas un slimību profilakses programmu īstenošanu, lai veidotu veselīgu dzīvesveidu bērnībā un pusaudža gados un visas dzīves laikā; b) sekmēt slimību agrīnu konstatāciju/diagnosticēšanu ar pierādījumos balstītām, izmaksu ziņā efektīvām, nedārgām, taisnīgām un viegli pieejamām programmām un instrumentiem, tostarp attiecīgā gadījumā skrīningu; c) labāk risināt ilgtermiņa veselības traucējumus sabiedrībā, tā lai cilvēki varētu pēc iespējas ilgāk saglabāt aktivitāti un neatkarību; d) sekmēt politiku un darbības, kuras veicina darbspējas vecumā esošu cilvēku veselību, kā rezultātā veidojas veselīgs darbaspēks un tas ir priekšnoteikums ražīgumam un izaugsmei; e) sekmēt gados vecākiem cilvēkiem labvēlīgu un veselīgu vidi, kas mudina un atbalsta vecāku cilvēku aktīvu iesaistīšanos; f) izvērst personalizētu palīdzību atkarīgiem vecākiem cilvēkiem;
—

stratēģiju “Eiropa 2020” un tās pamatiniciatīvas “Jaunu prasmju un darbavietu programma” un “Jaunatne kustībā”, jo īpaši nodarbinātības pamatmērķi (censties panākt, ka vīriešu un sieviešu nodarbinātība vecuma grupā no 20 līdz 64 gadiem sasniedz 75 %, tostarp vairāk iesaistot jauniešus, gados vecākus darba ņēmējus un mazkvalificētus darba ņēmējus un uzlabojot legālu migrantu integrāciju) un izglītības un mācību pamatmērķi (uzlabot izglītības līmeni, it īpaši cenšoties samazināt priekšlaicīgi skolas pametušo skaitu (panākot rādītāju, kas mazāks par 10 %) un palielinot to 30–34 gadus veco iedzīvotāju daļu, kas ieguvuši augstāko izglītību vai tai pielīdzināmu izglītību (vismaz 40 %));
30.

AICINA DALĪBVALSTIS UN KOMISIJU: 1) nodrošināt starpnozaru sadarbības virzīšanu un stiprināšanu valsts un starptautiskā mērogā, tostarp veicinot antimikrobo vielu piesardzīgu lietošanu. Attiecīgā gadījumā noteikt iespējas un modeļus, kā stiprināt stimulus veikt pētījumus, un izstrādāt jaunas iedarbīgas antimikrobās vielas vai to alternatīvas un paredzēt to kontrolētu lietošanu; 2) turpināt centienus palielināt sabiedrības informētību par AMR risku, ko rada pārmērīga antimikrobo vielu lietošana, tostarp turpinot atbalstīt Eiropas Antibiotiku apzināšanās dienu; 3) izveidot antimikrobo vielu klasifikāciju, tajā ietverot īpašu sarakstu, kas ir būtisks tādu infekciju ārstēšanai, ko rada multirezistenti organismi, pret kuriem citas antimikrobās vielas ir kļuvušas neefektīvas, un veicināt un īstenot veterinārijas nozares profesionāļu izglītošanu un virzīšanu tā, lai ierobežotu šo antimikrobo vielu lietošanu cilvēku un it īpaši dzīvnieku ārstēšanā; 4) aicināt PVO un OIE sadarboties, lai atjauninātu attiecīgos sarakstus ar cilvēku un dzīvnieku ārstēšanā lietotajām ārkārtīgi svarīgajām antimikrobajām vielām; 5) lai nepārtraukti pārraudzītu AMR attīstību, sadarboties, ar mērķi agrīnā stadijā atklāt patogēnisko antimikrobas rezistences baktēriju cilvēkos, dzīvniekos un pārtikā; 6) izmantot spēkā esošās agrīnā brīdinājuma sistēmas, lai ātri atklātu jaunus rezistences mehānismus; 7) izskatīt apstākļus antimikrobo vielu izrakstīšanai un pārdošanai, lai pārliecinātos, vai cilvēku un dzīvnieku veselības aprūpes prakses dēļ var rasties pārmērīga antimikrobo vielu recepšu izrakstīšana, pārdozēšana vai nepareiza lietošana; 8) aktīvi darboties, lai veicinātu starptautiskās ierosmes ierobežot antimikrobo vielu lietojumu, – tas ietvertu starptautiskās prasības attiecībā uz antimikrobo vielu izrakstīšanu, starptautiskās prasības par pārraudzību un ziņošanu par antimikrobo vielu izmantošanu un rezistenci, kā arī vispārēju aizliegumu attiecībā uz antimikrobajiem dzīvnieku augšanas veicinātājiem; 9) aktīvi darboties, lai veicinātu starptautiska līmeņa noteikumu pieņemšanu pārraudzībai un ziņošanai par antimikrobo vielu lietošanu un rezistenci, tostarp pieņemot PVO rezolūcijas un OIE un Pārtikas kodeksa standartus; 10) pastiprināt un saskaņot pētniecības un inovāciju centienus, lai cīnītos, tostarp sadarbojoties valsts un privātajam sektoram, pret AMR un lai saglabātu pašreizējo antimikrobo vielu iedarbību un pieejamību;